དགོན་པའི་ཆོས་སྤྱོད་དང་ཆོས་ཐོག་ཆེན་པོའི་སྐོར་ལ་རྒྱུན་ཚོགས་མདོ་གདུགས་སྒྲོལ་གསུམ་དང་།ཡི་དམ་ཆོས་སྐྱོང་ལྷ་མོ་སྔགས་སྲུང་མ།གཟའ་རྒོད་ཁྱབ་འཇུགདམ་ཅན་རྡོར་ལེགས་སོགས་སྐུ་གོང་མའི་ལྷག་ལྷ་གནོད་སྦྱིན་གྱི་རྒྱལ་བོ་ཙི་དམར་དང་བཅས་པའི་བསྐང་གསོལ་ཆག་མེད།ཟླ་ཆོས་ཚེས་བཅུའི་རྩ་གསུམ་ཚོགས་འཁོར་དང་བཅས་ཏེ།ཧོར་ཟླ་དང་པོའི་ཚེས་བཅུ་གསུམ་ནས་བཅུ་དགུ་ཉིན་ལ་ཆོ་འཕྲུལ་ཟླ་བའི་ལྷ་ལྡན་སྨོན་ལམ་ཆེན་མོ་དང་རྒྱ་ར་ལུང་བའི་བྱད་ཁ་ངན་པ་སོགས་ཟློག་པའི་ཆེད་དུ་མཁའ་འགྲོའི་སེང་གདོང་མའི་གཏོར་ཟློག་ཆེན་མོ།ཟླ་བཞི་བའི་ཚེས་བཅུ་གསུམ་ནས་བཅུ་དྲུག་ཉིན་ལ་འབུམ་འགྱུར་ཏེ་ཐུགས་རྗེ་ཆེན་པོ་མ་ཎི་ཆོས་ཐོགསྡེ་བ་གཞུང་གི་སྨྱུང་གནས།ཟླ་ལྔ་བའི་ཚེས་གཅིག་ནས་བརྒྱད་ཉིན་ལ་སངས་རྒྱས་བཅོམ་ལྡན་འདས་ཀྱིས་ཆོས་འཁོར་བསྐོར་བའི་དུས་ཆེན་ཏེ་སེམས་ཅན་ཐམས་ཅད་དུཿཁ་ལས་སྐྱོབ་པའི་ཆེད་དུ་གར་གླེང་ཐོས་གྲོལ་ལམ་ཞི་ཁྲོའི་ཆོས་ཐོག་སོགས་ཨེར་སྟིའི་སྐུ་རིམ་ཡིན་པས་དེ་རུ་འཚོགས་ཤིང་།ཟླ་བ་བཅུ་གཉིས་པའི་ཚེས་བཅོ་ལྔ་ནས་བཅུ་དགུ་བར་ལ་བླ་མ་རྣམས་ཀྱི་ཞབས་བསྟན་ཚུལ་དུ་གུ་རུ་གྲོ་ལོད་ཀྱི་གཏོར་ཟློག་སོགས་རྒྱ་ར་དང་ཨེར་སྟི་ཡར་མར་གཉིས་སུ་འཚོགས་དགོས།སྤྱིར་ཆབ་འགག་བཀྲ་ཤིས་དར་ཐང་རིང་མོའི་སྔགས་དགོན་ཆུ་བར་ནོར་བུའི་གླིང་དུ་རྒྱ་ར་དང་།སྐ་སར།འགགདཀྱིལ་གདོང་།ཁྱ་ཚང་།སོ་རྒྱག་སོགས་སྡེ་བའི་སྔགས་འཆང་རྣམས་འཚོགས་དགོས་པ་མ་ཟད།ཆབ་ཆ་དང་།ཨེར་སྟི།ས་གྲུ་བཞི།དུམ་པ་སོགས་ཞང་ཁག་བཞིའི་མངའ་ཁུངས་སུ་གཏོགས་པའི་སྡེ་བ་དང་ཚོ་བ་ལས་གྲུབ་མཐའ་ཐམས་ཅད་ཀྱི་ཁུངས་དང་འདོད་ཚུལ་སྟོན་པ་ལེགས་བཤད་ཤེལ་གྱི་མེ་ལོང་ལས་གསུངས་པ་ལྟར།